Com podem actuar contra la processionària del pi? Consells pràctics
10 de febrer de 2016

Carcaixent

A la recta final de l’hivern fa acte de presència una de les plagues més importants de les zones de pins mediterrànies: la processionària del pi, també coneguda com a arna del pi. Les erugues de la processionària comencen a eixir de les bosses dels pins, on han passat els mesos de més fred, i baixen dels arbres en processó. Les anòmales temperatures que estem tenint este hivern han accelerat i augmentat la seua aparició. L'Ajuntament de Carcaixent ha estat actuant des del principi i ha eliminat totes les bosses que es trobaven en espais públics o en les branques dels arbres que afectaven vials o camins públics.

En les propietats privades, ara és el moment de prendre mesures de control dràstiques per tallar d’arrel aquesta plaga, que pot causar grans danys als arbres. A començaments del mes de març és important col·locar trampes de captura mecànica, que permeten atrapar les erugues en aquesta fase.

Compartim informació d'interés per a combatre la plaga:

Què és la processionària del pi?

La processionària del pi afecta sobretot els pins, però també altres espècies com són cedres i avets. Aquest insecte deu el seu particular nom al fet que, en l’estadi d’eruga, es desplaça en grup de forma alineada, com una processó.

El primer estadi de la plaga són unes petites papallones marrons, que ixen a finals d’estiu. Les femelles s’instal·len en un arbre i esperen els mascles que, atrets per les seues feromones, s’hi acosten per a l’aparellament. Un cop aparellats, les femelles escullen un lloc, normalment en una copa de pi assolellada, per fer la posta, que es produeix entre 30 i 40 dies després, és a dir, entre mitjans de setembre i mitjans d’octubre.

Les erugues que ixen dels ous fan el niu o bossa al mateix arbre, on es refugien de dia, per les mudes i durant l’hivern. Ixen de nit per alimentar-se amb les fulles dels pins, i provoquen d’aquesta manera grans danys als arbres.

A finals d’hivern, les erugues ixen de les bosses i baixen dels arbres en processó per enterrar-se i transformar-se en crisàlides de les quals, a l’estiu, sorgiran de nou les papallones que donaran inici a un nou cicle.

Efectes nocius

La seua presència causa grans danys als arbres. A més de l’aspecte estètic, es debiliten per la defoliació, queden desprotegits de cara a l’atac d’altres plagues i poden arribar a morir. A més, la pilositat de la seua part dorsal provoca una forta urticària i al·lèrgies a persones i animals.

Com combatre-la?

En la processionària, com en la majoria de plagues, la prevenció és clau per a exercir-ne un bon control: